**Soiuz MS-09** foi unha misión espacial tripulada rusa lanzada o 6 de xuño de 2018 mediante un foguete Soiuz FG desde o cosmódromo de Baikonur.

Características
---------------

Soiuz MS-09, unha Soiuz modelo MS cos cosmonautas Sergei Prokopiev, Alexander Gerst e Serena Auñón-Chancellor a bordo, foi unha misión lanzada para acoplarse coa Estación Espacial Internacional. A Soiuz chegou á estación dous días despois do seu lanzamento, acoplándose ao módulo Rassvet e coa tripulación uníndose aos membros da Expedición 56, Oleg Artemiev, Andrew J. Feustel e Ricky Arnold. Despois da marcha da Soiuz MS-08 comezou oficialmente a Expedición 57 cos membros da Soiuz MS-09. Durante a noite do 29 ao 39 de agosto detectouse unha leve caída na presión da atmosfera da estación, duns 0,8 milibares por hora. A causa resultou ser un pequeno burato na Soiuz MS-09 de orixe descoñecida que se selou primeiro temporalmente con cinta e logo cun preparado de epoxi. Para investigalo, Kononenko e Prokopiev fixeron unha excursión extravehicular para cortar o illamento térmico na zona do burato e apartar o escudo antimeteoritos de aluminio.

O burato máis pequeno foi o causante da perda de presión na ISS. Tras especular con varias causas, como o impacto dun micrometeorito ou a fatiga de material, determinouse que a causa estivo no proceso de construción da cápsula, no que un operario taladrou por erro o burato, selandoo con pegamento e permitindo que a cápsula pasara as probas de presión en terra antes do lanzamento. Unha vez no espazo, o pegamento aguantou os dous primeiros meses para logo, aparentemente, desprenderse do burato e producir a perda de presión. Os enxeñeiros consideraron que unha vez selado o burato con epoxi, a cápsula era segura para o regreso. Despois dun atraso de máis dunha semana sobre a data prevista debida ao aborto do lanzamento da Soiuz MS-10, e tras 197 días en órbita, a Soiuz MS-09 desacoplouse do módulo Rassvet o 20 de decembro de 2018. Unhas horas máis tarde aterrou a 147 km ao sueste da cidade de Dzhezkazgan (Casaquistán).

Notas
-----

1. 1 2  N2YO (2021). Real Time Satellite Tracking, ed. "SOYUZ MS-09" (en inglés). Consultado o 31 de xaneiro de 2024.
2. 1 2 3 4 5 6  NASA (28 de outubro de 2022). "Soyuz MS-09" (en inglés). Consultado o 31 de xaneiro de 2024.
3. 1 2 3  "Note verbale dated 17 July 2018 from the Permanent Mission of the Russian Federation to the United Nations (Vienna) addressed to the Secretary-General" (PDF) (18-05470 (E)). 14 de agosto de 2018: 2. Arquivado dende o orixinal (PDF) o 31 de xaneiro de 2024. Consultado o 31 de xaneiro de 2024.
4. 1 2 3  Gunter Dirk Krebs (2024). Gunter's Space Page, ed. "Soyuz-MS 01 - 20 (11F732A48)" (en inglés). Consultado o 31 de xaneiro de 2024.
5. 1 2 3  Mark Wade (2024). "Soyuz MS-09" (en inglés). Consultado o 31 de xaneiro de 2024.
6. 1 2 3  Anatoly Zak (28 de xaneiro de 2024). "Soyuz MS-09 arrives at ISS" (en inglés). Consultado o 31 de xaneiro de 2024.
7. ↑  Anatoly Zak (28 de xaneiro de 2024). "Unexplained hole aboard Soyuz puzzles crew, stirs up wild theories" (en inglés). Consultado o 31 de xaneiro de 2024.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Soiuz MS-09*** |

### Outros artigos

* Soiuz FG
* Estación Espacial Internacional

|  |  |
| --- | --- |
| Control de autoridades | 
* Wd: Q23937039
* NSSDC ID: 2018-051A
* SCN: 43493

 |